Seni on Eesti Haitile kokku abi andnud 6,8 miljonit krooni. Sellest moodustab maavärina otseste tagajärgede leevendamiseks antud humanitaarabi 5,6 miljonit krooni. Viimatimainitust 2,5 miljonit krooni anti Rahvusvahelise Punase Risti ja Punase Poolkuu Seltside Föderatsiooni kaudu. Ülejäänud humanitaarabisumma kulus Eesti Päästemeeskonna liikmete kriisipiirkonda lähetamisele.  Lisaks saatis Eesti Haitile humanitaarabi missiooni jaoks vajaliku välilaagri laiendamiseks tarviliku 45-ruutmeetrise telgi koos varustusega.